stanford-oval/wikipedia huggingface dataset:
György Kolonics

| Mitalit | Mitalit | Mitalit |  |
| --- | --- | --- | --- |
|  György Kolonics |  György Kolonics |  György Kolonics |  |
Maa:   Unkari
Miesten melonta
|  Olympialaiset  |  Olympialaiset  |  Olympialaiset  |  |
|  Kultaa | Atlanta 1996 | C-2 500 m |  |
|  Kultaa | Sydney 2000 | C-1 500 m |  |
|  Pronssia | Atlanta 1996 | C-2 1000 m |  |
|  Pronssia | Ateena 2004 | C-s 1000 m |  |
György Kolonicsen hauta.
György Kolonics (4. kesäkuuta 1972 Budapest, Unkari – 15. heinäkuuta 2008 Budapest, Unkari) oli unkarilainen kilpameloja ja kaksinkertainen olympiavoittaja. Yli 16-vuotisen kansainvälisen kilpauransa aikana hän voitti 15 maailmanmestaruutta .
Kolonics voitti ensimmäisen olympialaisen kultamitalinsa Atlantan olympialaisissa kanoottikaksikon 500 metrillä parinaan Csaba Horváth. Samoista kisoista pari voitti lisäksi pronssia 1000 metriltä. Horváth oli parina myös useimmissa maailmanmestaruuksissa.
Neljä vuotta myöhemmin Sydneyssä Kolonics voitti henkilökohtaisen 500 metrin olympiakultaa. Ateenassa 2004 Kolonicsin parina oli György Kozmann, jonka kanssa hän voitti pronssia kanoottikaksikon tuhannelta metriltä.
Kolonics kuoli kesken harjoitusten heinäkuussa 2008 todennäköisesti sydänkohtaukseen. Kesken harjoitusten Kolonics lyhistyi kanoottiinsa, eivätkä elvytysyritykset onnistuneet. Hän oli harjoittelemassa parinsa Kozmannin kanssa Pekingin olympialaisiin, joissa heidän oli määrä osallistua 500 ja 1000 metrin kisoihin. Kisat olisivat olleet Kolonicsin viidennet olympiakisat.
Hamit Kaplan

Hamit Kaplan (20. syyskuuta 1934 – 5. tammikuuta 1976) oli turkkilainen painija ja olympiavoittaja.
Kaplan menestyi paremmin vapaapainissa vaikka voitti arvokisamitaleja myös kreikkalais-roomalaisessa painissa. Olympiakisoissa hän saavutti vapaapainissa niin kultaa, hopeaa kuin pronssiakin. Ainoan maailmanmestaruutensa hän voitti Istanbulissa 1957. Hopeaa sai silloin Wilfried Dietrich, joka puolestaan Rooman 1960 olympialaisissa jätti Kaplanin hopealle.
Saavutuksia

Olympiakultaa vapaapainissa Melbournessa 1956 (sarja yli 87 kg)
Olympiahopeaa vapaapainissa Roomassa 1960 (sarja yli 87 kg)
Olympiapronssia vapaapainissa Tokiossa 1964 (sarja yli 97 kg)
Olympiakisoissa neljäs kreikkalais-roomalaisessa painissa Melbournessa 1956 (sarja yli 87 kg)
MM-kultaa vapaapainissa Istanbulissa 1957 (sarja yli 87 kg)
MM-hopeaa vapaapainissa Teheranissa 1959 (sarja yli 87 kg)
MM-hopeaa vapaapainissa Jokohamassa 1961 (sarja yli 87 kg)
MM-hopeaa kreikkalais-roomalaisessa painissa Jokohamassa 1961 (sarja yli 87 kg)
MM-pronssia kreikkalais-roomalaisessa painissa Karlsruhessa 1955 (sarja yli 87 kg)
MM-pronssia vapaapainissa Sofiassa 1958 (sarja yli 87 kg)
MM-pronssia kreikkalais-roomalaisessa painissa Budapestissa 1958 (sarja yli 87 kg)
MM-pronssia kreikkalais-roomalaisessa painissa Helsingborgissa 1963 (sarja 97 kg)
Gave Up Easy

| ”Gave Up Easy” Amoral |
| --- | --- | --- |

Singlen tiedot
 Albumilta: Show Your Colors
 Julkaistu: 28. huhtikuuta 2009
 Formaatti: digi
 Tyylilaji: heavy metal
 Kesto: 04.02
 Levy-yhtiö: Spinefarm
Amoralin muut singlet
| ”Year of the Suckerpunch” 2009 | ”Gave Up Easy” 2009 | ”Same Difference” 2011 |
Gave Up Easy on  Amoralin kolmas single. Se julkaistiin digitaalisesti 28. huhtikuuta 2009.
Kappaleet

Gave Up Easy – 04.02
Kokoonpano

Ari Koivunen – laulu
Ben Varon – kitara
Silver Ots – kitara
Pekka Johansson – basso
Juhana Karlsson – rummut
Gavin Hammon

| Gavin Hammon> Henkilötiedot |
| --- | --- |
Syntynyt: 1973
Näyttelijä
Aktiivisena:  2001–
Aiheesta muualla
IMDb 
Gavin Hammon on yhdysvaltalainen ääninäyttelijä ja muusikko. Hammon tunnetaan rooleistaan Jack Woltzina videopeleissä The Godfather ja The Godfather: The Don's Edition, sekä Kennynä The Walking Dead-videopelistä.
Hammon soittaa rumpuja ska punk -yhtyeessä Dance Hall Crashers.
Ura

Hammon päätti tulla jo hyvin nuorena ääninäyttelijäksi oltuaan kiinnostunut kommunikaatiosta eri vastaanottimien kauttaselvennä. Valmistuttuaan Denvillen Monte Vista High Schoolista vuonna 1992, hän pääsi opiskelemaan ääninäyttelemistä Sausalitoon VoiceTraxille. Hammon oli tuolloin Samantha Parisin ja Pat Fraleyn opeissa. Samalla hän kävi Sandy Schnarin ja Ned Lottin kursseilla.
Vuonna 1996 Hammon lähti opiskelemaan Berkeleyn yliopistoon Kaliforniaan kielitiedettä. Valmistuttuaan yliopistosta vuonna 2000 hän muutti San Franciscon Bay Arealle, jossa Hammon on tehnyt äänityötään mainoksissa ja videopeleissä vuodesta 2004.
Aiheesta muualla

Gavin Hammon MobyGamesissa (englanniksi)
Gheorghe Vitanidis

Gheorghe Vitanidis (1. lokakuuta 1929 – 25. marraskuuta 1994) oli romanialainen elokuvaohjaaja. Hänen töidensä joukossa on Ciulinii Baraganului (1958), jonka hän ohjasi yhdessä ranskalaisen Louis Daquinin kanssa.
Aiheesta muualla

Gheorghe Vitanidis Internet Movie Databasessa. (englanniksi)
Hamit Altıntop

| 0 | 1 | 2 |
| --- | --- | --- |

Henkilötiedot
Syntymäaika: 8. joulukuuta 1982 (ikä 41)
Syntymäpaikka: Gelsenkirchen, Nordrhein-Westfalen, Saksa
Pelipaikka: keskikenttäpelaaja
Pituus: 183 senttimetriä
Junioriseurat
1991–1992 1992–1997 1997–2000: Schwarz-Weiß Gelsenkirchen TuS Rotthausen Wattenscheid
Seurat
| Vuodet | Seura | O (M) |
| 2000–2003 2003 2003–2007 2007–2011 2011–2012 2012–2017 2017–2018 | Wattenscheid Schalke II Schalke Bayern München Real Madrid Galatasaray Darmstadt | 75 (12) 1 (0) 113 (8) 63 (7) 5 (1)   |
Maajoukkue
| 2004–2014 | Turkki | 82 (7) |
 Seurajoukkueuran tilastot kattavat vain kansalliset sarjat, päivitetty 18. joulukuuta 2011.  Maajoukkueuran tilastot päivitetty 10. tammikuuta 2019.
Hamit Altıntop (s. 8. joulukuuta 1982 Gelsenkirchen, Nordrhein-Westfalen, Saksa) on turkkilainen jalkapalloilija, joka on pelannut Saksassa, Turkissa ja yhden kauden Espanjassa. 183 senttimetriä pitkän Altıntopin pelipaikka on keskikenttäpelaaja.
Altıntop on pelannut ammattilaisuransa alkupuolella Wattenscheidissa (2000–2003), Schalkessa (2003–2007) ja Bayern Münchenissä. Real Madridin kanssa hän teki nelivuotisen sopimuksen toukokuussa 2011. Real Madridissa hän pelasi vain viisi ottelua ja kesällä 2012 hän siirtyi Galatasarayhin.
Altıntop pelasi Turkin maajoukkueessa 82 ottelua ja teki niissä seitsemän maalia vuosina 2004–2014. Hän kuului joukkueeseen vuoden 2008 EM-kilpailuissa.
Myös Altıntopin identtinen kaksoisveli Halil on tunnettu jalkapalloilija. Veljekset pelasivat yhdessä Wattenscheidissa ja Schalkessa.
Aiheesta muualla

Kuvia tai muita tiedostoja aiheesta Hamit Altıntop Wikimedia Commonsissa
Hamit Altıntopin esittely Real Madridin sivustolla (espanjaksi)
Turkin joukkue – Jalkapallon EM-kilpailut 2008
1 Rüştü |
2 Servet |
3 Hakan |
4 Gökhan Zan |
5 Emre |
6 Mehmet |
7 Mehmet Aurélio |
8 Nihat |
9 Semih |
10 Gökdeniz |
11 Tümer |
12 Tolga |
13 E. Güngör |
14 Arda |
15 E. Aşık |
16 U. Boral |
17 Tuncay |
18 C. Kazim |
19 Ayhan |
20 Sabri |
21 Mevlüt |
22 Hamit Altıntop |
23 Volkan |
Valmentaja Terim
Halsuanjoki

| Halsuanjoki |
| --- | --- |
Alkulähde:  Halsuanjärvi
Laskupaikka:  Perhonjoki
Maat:   Suomi
Pituus:  17 km
Halsuanjoki on Keski-Pohjanmaalla Halsuan ja Vetelin kuntien alueella virtaava Perhonjoen sivujoki. Halsuanjoki saa alkunsa Halsuanjärvestä, josta se virtaa 17 kilometrin pituisena ja yhtyy Perhonjokeen Siponkosken jälkeisessä suvannossa, Räyringin kylän tuntumassa.
Joessa on useita koskia, joista merkittävimmät ovat Sillanpään kylän tuntumassa virtaava 1,7 kilometriä pitkä Pitkäkoski ja Räyringin kylän lähellä oleva Siponkoski. Halsuanjoen vesi on alueelle tyypillisesti humuksen värjäämää eli varsin tummaa.
Gistemar

Gistemar eli Ghislemar tai Gilmer  (k. 684) oli lyhyen aikaa Neustrian ja Burgundin major domus. Hän oli major domus Warattonin ja Ansfleden poika.
Gistemar syrjäytti vuonna 682 isänsä major domuksen virasta ja rikkoi isänsä edellisenä vuonna solmiman rauhansopimuksen Austrasian kanssa. Gistemar onnistui lyömään Austrasian major domuksen Pipin Heristalilaisen Namurissa, mutta ei pysynyt kauan vallassa, sillä Waratton pystyi pian kukistamaan poikansa ja palaamaan Neustrian major domukseksi. Gistemar jatkoi kapinointia isäänsä vastaan kuolemaansa saakka.
Ghetto-Orientated Mixtape

| Ghetto-Orientated Mixtape Huge L |
| --- | --- | --- |

Studioalbumin tiedot
 Julkaistu: 5. toukokuuta 2009
 Formaatti: CD
 Tuottaja(t): Frank Einstein
 Tyylilaji: rap
 Levy-yhtiö: instrumentaalimusiikki
Huge L:n muut julkaisut
| Egotaide 2009 | Ghetto-Orientated Mixtape 2009 | Turhaan arkeutunut 2009 |
Ghetto-Orientated Mixtape on rap-artisti Huge L:n ILS-tuotannon nimissä  5. toukokuuta 2009 julkaistu mixtape. Levyn kappaleista "Loitsuja" sekä "Steve Anthem" on julkaistu musiikkivideot.
Kappaleet

In
Ottamal mikkiin tuntumaa
Ne Sanoo...
Räppi egoiluu
Ääntä kohti (Dedicated to My Brownies)
S.E.O.V.M.
Loitsuja
Nimitiputus
Steve Anthem
Savotta (mukana Tommishock)
1Sanal (Remix for Ignorant)
Fin
Grundträsket (Rånejoki, Råneån, Fredrikafors)

| Grundträsket |
| --- | --- |
Maanosa:  Eurooppa
Valtiot:  Ruotsi
Läänit:  Norrbottenin lääni
Maakunnat:  Norrbotten
Kunnat:  Luulajan kunta
Koordinaatit:  66°04′43″N, 22°04′04″E
Vesistöalue ja valuma-alueen tietoja
Päävesistöalue:  Rånejoen vesistö
Valuma-alue:  Kvarnånin valuma-alue
Laskujoki:  Kvarnbäcken Kvarnåniin
Järvinumero:  SE734425-178285
Mittaustietoja
Pinnankorkeus:  132 m  mpy. 
Pituus:  3,014 km  
Leveys:  1,648 km  
Rantaviiva:  11,099 km  
Pinta-ala:  1,504 km²  
Valuma-alue:  9,68 km²  
Saaria:  5
 fiGrundträsket 
Grundträsket on Ruotsissa Norrbottenissa Luulajan kunnassa sijaitseva järvi, joka kuuluu Rånejoen vesistöön.
Maantietoa

Grundträsket on 3,0 kilometriä pitkä, 1,6 kilometriä leveä ja sen pinta-ala on 150 hehtaaria eli 1,5 neliökilometriä. Se sijaitsee seitsemän kilometriä Niemisuannosta (Niemisel) koilliseen päin. Järvi on sokkeloinen pitkien lahtiensa ja niemiensä takia ja näkymiä peittävät myös suuret saaret. Lahtia ovat Bastaviken, Långviken, Kvarnviken ja Rännskaftviken. Pitkiä ovat myös niemi Åkerudden ja sen vastarannalla sijaitseva Fårbergsudden. Kolme suurinta saarta Storholmen, Åkerholmen ja Västerstholmen sijaitsevat keskellä järveä. Lisäksi on myös Innerstholmen Bastavikenillä, jota piskuinen Lomskäret vartioi lahdensuulla. Järven ainoa asuttu tila sijaitsee järven kaakkoispäässä pienen Dalvikenin viereisellä niemellä. Järven luonnollinen laskusuunta on kaakkoon päin, mutta siellä seisoo tiellä 70 metriä korkea Grundträskberget, jonka huippu yltää 200 metrin korkeuteen mpy. Viereisellä niemellä seisoo matalampi Fårberget, joka on vain 40 metriä korkea. Järven ympäristö on havumetsää, jonka painaumissa on pieniä soita. Metsät on melko tarkkaan hakattu ja vain rantoja seuraa metsävyöhykkeet. Autiutta lisää vaarojen lakialueiden kivikot. Järven saarien metsäpeitteeseen ei ole koskettu. Järven ympäristössä kulkee vain metsäautoteitä, joista yksi johtaa kaakkoispään tilalle.
Luontoarvoja

Valuma-alueen maaperän yleisimmät maalajit ovat moreeni (33,0 %), turve (40,2 %) ja kallioalue (0,5 %). Muut alueet ovat erilaisia vesistöjä.
Järven lähialueella kilometrin päässä sijaitsee Kilbergetin luonnonsuojelualue (Kilbergets naturreservat, 91 hehtaaria). Sen alueeseen kuuluu kaksi vuorenhuippua. Bastutjärnbergetin huipun ja jyrkänteenalla on laaja kalliolouhikko, joka on vaikeakulkuinen. Kilbergetin huipulla kasvaa metsä, vaikka sen rinteet ovat puutonta kivikkoa. Täältä näkyy kauas muille suojelualueille. Molemmat huiput ovat kärsineet 1800-luvulla metsäpaloista. Palojälkiä esiintyy vanhoissa puissa, joita retkeilijä näkevät usein. Huomionarvoisia eliöitä ovat esimerkiksi haavojen rungoilla viihtyvä jäkälä (Collema furfuraceum), pikkutervakko, kielo, pohjansinivalvatti, metsäkurjenpolvi ja sudenmarja.
Vesistösuhteet

Grundträsket kuuluu Rånejoen vesistössä (päävesistötunnus 7) Kvarnånin sivujoen valuma-alueeseen . Kvarnånin valuma-alueen pinta-ala on noin 134 neliökilometriä (km²), joka on noin 3 % koko vesistön 4 207 km² pinta-alasta. Kvarnånin keskivirtaama (MQ) sen joensuussa on 1,9 m³/s . Grundträsket on lyhyen lasku-uomansa Kvarnbäckenin lähdejärvi ja sen valuma-alueen pinta-ala on 9,68 km². Kvarnbäckenin keskivirtaaman arvioidaan olevan noin 0,12 m³/s . Puro laskee pieneen Grunsträsktjärneniin, josta alkaa Grundträskitjärnbäcken, jonka nimi on alajuoksulla Ronningsbäcken. Se yhtyy 8 kilometrin jälkeen pohjoisesta tulevaan Forsträskåniin, joka on Såg-Djupträsketin lasku-uoma. Yhdessä ne jatkavat Börstånina Lillträsketin kautta Västiträsketiin. Tämä on Kvarnånin lähdejärvi ja joki virtaa Niemisuannon kautta yhtyen jokilaaksossa Rånejokeen. Rånejoki laskee Perämereen Råneåssa Luulajassa.
Lähteitä > Huomautuksia

↑  Järven virtaamana luusuassa on käytetty vesistöviranomaisten vuosina 1981–2010 julkaisemien kuukausittain laskettujen keskivirtaamien keskiarvoa.
Gissur Ísleifsson

Gissur Ísleifsson (1042–1118) oli islantilainen pappismies, josta tuli Islannin toinen piispa vuosiksi 1082–1118. Hän oli ensimmäisen piispan Ísleifur Gissurarsonin ja Dalla Þorvaldsdóttirin poika. Hänen toimialanaan oli Skálholtin hiippakunta.
| 0 | 1 | 2 | 3 |
| --- | --- | --- | --- |
|   | Edeltäjä: Ísleifur Gissurarson | Skálholtin piispa   | Seuraaja: Þorlákur Runólfsson |
Gangsterikuningas

| Gangsterikuningas> The Big Heat |
| --- | --- |

Ohjaaja:  Fritz Lang
Käsikirjoittaja:  Sydney Boehm
Tuottaja:  Robert Arthur
Säveltäjä:  Mischa Bakaleinikoff (käännä suomeksi)
Kuvaaja:  Charles Lang
Leikkaaja:  Charles Nelson
Pääosat:   Glenn Ford  Gloria Grahame  Lee Marvin 
Valmistustiedot
Valmistusmaa:   Yhdysvallat
Tuotantoyhtiö:  Columbia Pictures
Levittäjä:  Columbia Pictures Netflix
Ensi-ilta:   1953-10-1414. lokakuuta 1953 (Yhdysvallat)    1966-8-2626. elokuuta 1966 (Suomi)  
Kesto:  89 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Gangsterikuningas (The Big Heat) on Fritz Langin ohjaama yhdysvaltalainen film noir -elokuva vuodelta 1953. Se perustuu William P. McGivernin jatkoromaaniin, joka ilmestyi Saturday Evening Postissa. Elokuvan pääosissa ovat Glenn Ford, Gloria Grahame ja Lee Marvin.
Tuotanto ja vastaanotto

Columbia Pictures ilmoitti tammikuussa 1953, että se oli hankkinut oikeudet McGivernin teokseen. Elokuvaversion tuotanto aloitettiin välittömästi tämän jälkeen, ja käsikirjoittaja Sydney Boehmin luonnos oli valmis jo kuun lopussa. Kuvaukset alkoivat maaliskuussa. Elokuva kuvattiin neljässä viikossa.
Gangsterikuningas sai ensi-iltansa lokakuussa, ja Yhdysvalloissa elokuvan arvostelut olivat kohtuullisia ja lipputulot keskinkertaiset. Se oli kuitenkin menestys maailmalla. Elokuvaa kehuivat mm. tulevat elokuvaohjaajat François Truffaut Cahiers du cinéma -lehdessä ja Lindsay Anderson Sight & Soundissa.
Gangsterikuningas valittiin vuonna 2011 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.
Kohtelu Suomessa

Suomessa elokuva oli Valtion elokuvatarkastamon kokonaan kieltämä vuodesta 1953 vuoteen 1966 asti. Sensuurista elokuva vapautui, kun maahantuojat uudelleentarkastuttivat joukon aiemmin kiellettyjä elokuvia tarkastamon johtajan vaihduttua samalla, kun Suomessa myös elokuvien ennakkotarkastusta säätelevät lait muuttuivat 1.4.1966. Ensi-iltansa elokuva sai pian sensuurista vapautumisensa jälkeen 26.8.1966.
Näyttelijät

| 0 | 1 | 2 |
| --- | --- | --- |
|  Glenn Ford  | … |  etsivä Dave Bannion   |
|  Gloria Grahame  | … |  Debby Marsh   |
|  Lee Marvin  | … |  Vince Stone   |
|  Jeanette Nolan  | … |  Bertha Duncan   |
|  Alexander Scourby  | … |  Mike Lagana   |
|  Jocelyn Brando  | … |  Katie Bannion   |
|  Adam Williams  | … |  Larry, autopommittaja   |
|  Kathryn Eames  | … |  Bannionin käly   |
|  Chris Alcaide  | … |  George Rose   |
Aiheesta muualla

Gangsterikuningas Internet Movie Databasessa (englanniksi)
Tooze, Gary: The Big Heat DVDBeaver. Viitattu 1.3.2021. (englanniksi)
Bradshaw, Peter: The Big Heat review – Fritz Lang's 1953 thriller retains its shocking power The Guardian.  24.11.2017. Viitattu 1.3.2021. (englanniksi)
Gavin Baddeley

Gavin Baddeley on brittiläinen Saatanan kirkon pappi, toimittaja ja kirjailija.
Baddeley valmistui Cambridgen yliopistosta. Hän pääsi 1990-luvulla haastattelemaan Saatanan kirkon perustanutta Anton LaVeyta, vaikka tämä oli pitkälti vetäytynyt julkisuudesta. LaVey vihki Baddeleyn Saatanan kirkon papiksi. Baddeley perusti 1990-luvun alussa Lontooseen Saatanan kirkon loosin, ja hänestä tuli järjestön Britannian-edustaja.
Baddeley on toimittajana työskennellyt lukuisissa julkaisuissa, joissa hän on erikoistunut okkultismin, musiikin ja niin kutsutun roskakulttuurin aiheisiin. Hän on toiminut myös luennoitsijana okkultismin aiheista. Baddeley on kirjoittanut lukuisia kirjoja dekadentista kulttuurista ja historian synkistä puolista. Esimerkiksi teoksessa The Gospel of Filth hän tarkastelee Cradle of Filth -yhtyettä. Lucifer Rising käsittelee satanismia historian ja kulttuurin näkökulmista. Baddeley on lisäksi kirjoittanut esimerkiksi Draculasta ja Viiltäjä-Jackista.
Ideologia

Baddeleyn mukaan Saatana on käsite, joka symboloi uskonnollisten kieltojen kohteina olevia asioita. Baddeleyn mukaan satanismiin kuuluu keskeisesti nautintojen arvostus. Hänen mukaansa ihmisen ei tule tuntea syyllisyyttä mistään nautinnosta, joka ei ole pois muiden oikeuksista. Baddeley pitää kristinuskoon kuuluvaa pidättyväisyyden korostusta vallankäytön muotona.
Kirjoja

Dissecting Marilyn Manson
Lucifer Rising: Sin, Devil Worship, and Rock'n'roll
Goth Chic: A Connoisseur's Guide to Dark Culture, the Decadent Lifestyle, and Demonic Tradition
Street Culture: 50 Years of Subculture Style
The Gospel of Filth: A Bible of Decadence & Darkness
Goth: The Dark Subculture
Vampire Lovers: Screen's Seductive Creatures of the Night: A Book of Undead Pin-Ups
Vlad The Impaler: Son of the Devil, Hero of the People (Paul Woodsin kanssa)
Jack the Ripper: The Murders and the Myths (Paul Wodsin kanssa)
Frightfest Guide: Werewolf Movies
Saucy Jack: The Elusive Ripper (Paul Woodsin kanssa)
Gisle Fenne

| Mitalit | Mitalit | Mitalit |  |
| --- | --- | --- | --- |
|  Fenne vuonna 1986 |  Fenne vuonna 1986 |  Fenne vuonna 1986 |  |
Maa:   Norja
Miesten ampumahiihto
| MM-kilpailut  | MM-kilpailut  | MM-kilpailut  |  |
|  Hopeaa | Feistritz an der Drau 1989 | 20 km |  |
|  Hopeaa | Novosibirsk 1992 | Joukkuekilpailu |  |
|  Pronssia | Feistritz an der Drau 1989 | 4 × 7,5 km viesti |  |
|  Pronssia | Lahti 1991 | 4 × 7,5 km viesti |  |
Gisle Oddvar Fenne (s. 9. kesäkuuta 1963 Voss) on norjalainen entinen ampumahiihtäjä. Hän edusti seuratasolla Voss Skiskyttarlagia.
Fenne osallistui Calgaryn olympialaisiin 1988, joissa hän kilpaili maansa kuudenneksi sijoittuneessa viestijoukkueessa ja oli 20 kilometrin matkalla 30. ammuttuaan viisi laukausta ohi. Hän sai seuraavana vuonna MM-kisoissa normaalimatkalta hopeaa ja viestistä pronssia. Fenne oli viestissä MM-pronssilla jälleen Lahdessa 1991 ja sai seuraavana vuonna joukkuekilpailusta hopeaa MM-kilpailuissa Novosibirskissä. Hän sijoittui 20 kilometrillä yhdeksänneksi ja oli mukana Norjan 4 × 7,5 kilometrin viestijoukkueessa, joka oli kisan viides.
Gissur Teitsson

Gissur Teitsson tai Gissur Teitsson valkoinen (muinaisnorjaksi Gizurr hvíti Teitsson; k. noin 1020) oli islantilainen ylimys. Yhdessä vävynsä Hjalti Skeggjasonin kanssa hän sai Alltingin eli Islannin yleiskäräjät hyväksymään kristinuskon Islannissa vuonna 999 tai 1000. Gissur rakensi Skálholtin ensimmäisen kirkon, ja hänen pojastaan Ísleifur Gissurarsonista tuli Islannin ensimmäinen piispa vuonna 1056.
Gheton kansannousu

Gheton kansannousut olivat aseellisia kapinoita, jolla ghettoihin toisen maailmansodan aikana suljetut juutalaiset pyrkivät vastustamaan siirtämistään keskitys- tai tuhoamisleireille. Tunnetuin ja suurin kansannousu tapahtui Varsovan ghetossa huhtikuussa 1943, mutta samanlaista vastustusta oli myös muiden Puolan kaupunkien ghetoissa.
Edellytykset kapinaan ryhtymiselle ghetossa eivät useinkaan olleet hyvät, vaikka halua siihen olisi ollut. Natsit kuljettivat ghetoista tuhoamisleireille usein tuhansia ihmisiä päivässä, ja kuljetuksiin joutuneiden kohtalo oli yleensä varsin pian tiedossa gheton sisällä. Aseiden salakuljettaminen suljettuun ghettoon oli usein vaikeaa tai lähes mahdotonta, ja gheton asukkaita riivasivat nälkä ja taudit. Esimerkiksi Łódźin ghetossa juutalaisten neuvosto toivoi myöntyväisellä politiikalla voivansa pelastaa tuholta edes osan juutalaisväestöstä. Vastarintaa organisoineet järjestöt, kuten Żydowski Związek Walki ja Żydowska Organizacja Bojowa, olivat usein vähemmistönä.
Ghettojen kansannousuja

Varsovan geton kansannousu
Białystokin gheton kansannousu
Częstochowa
Mińsk Mazowiecki
Vilna
Będzin
Jossain määrin aseellista vastarintaa tehtiin myös seuraavien kaupunkien ghetoissa:
Pińsk
Krakovan ghetto
Lviv
Sosnowiec
Łódźin ghetto
Marcinkance
Gheton juutalaisia barrikaadilla.
Saksalaisia SS-sotilaita syömässä keskellä taisteluja.
Gheton antautuneita asukkaita marssitetaan keskitysleireille.
Operaation johtajia.
Grundträsket (Rånejoki, Rörån, Grundträsk)

| Grundträsket |
| --- | --- |
Maanosa:  Eurooppa
Valtiot:  Ruotsi
Läänit:  Norrbottenin lääni
Maakunnat:  Norrbotten
Kunnat:  Boden
Koordinaatit:  66°15′15″N, 21°44′45″E
Vesistöalue ja valuma-alueen tietoja
Päävesistöalue:  Rånejoen vesistö
Valuma-alue:  Rörånin valuma-alue
Laskujoki:  salmet Livasälveniin
Järvinumero:  SE736202-176741
Mittaustietoja
Pinnankorkeus:  51 m  mpy. 
Pituus:  3,199 km  
Leveys:  1,406 km  
Rantaviiva:  10,33 km  
Pinta-ala:  2,831 km²  
Tilavuus:  0,0075 km³  
Keskisyvyys:  2,4 m  
Suurin syvyys:  7,9 m  
Valuma-alue:  127,12 km²  
Keskivirtaama:  noin 1,3 m³/s  
Saaria:  14
 fiGrundträsket 
Grundträsket on Ruotsissa Norrbottenissa Bodenin kunnassa sijaitseva järvi, joka kuuluu Rånejoen vesistöön.
Maantietoa

Grundträsket on 3,2 kilometriä pitkä, 1,4 kilometriä leveä ja sen pinta-ala on 283 hehtaaria eli 2,83 neliökilometriä. Se sijaitsee Gunnarsbynistä 18 kilometriä pohjois-luoteeseen. Sen kaakkoispuolella sijaitsevat Grundträskin kylä ja Livasälvenin itäpuolella Norriånin kylä. Järven lähiympäristö on alavaa maastoa, josta kohoaa järven eteläpuolella Mossavikbergetin vaaran kaksi huippua. Pohjoisrannat ovat soistunutta metsämaata, jotka kuuluvat Brännäsfallsmyraniin, ja järven luoteispään länsipuoli muodostaa laajemman Tranumyranin suona. Järvessä on 14 matalaa saarta ja luotoa, joista kolme suurinta saarta sijaitsevat järven keskellä. Suurin saari Holmmyrholmen ja keskeltä soistunut. Se on 340 metriä pitkä ja 240 metriä leveä. Seuraavaksi suurin saari on Stenholmen, joka on alle 200 metriä pitkä. Ilmavalokuvista erottaa saarien ympärillä kivikkoisia alueita. Järven syvyys 7,9 metriä, mutta sen keskisyvyydeksi on saatu vain 2,4 metriä. Järvessä on kolme erottuvaa niemeä. Mossavikenin vieressä työntyy Blåkölsbäckenin joen suuhunsa liettämä niemi. Vastarannalla pistää esiin leveä Brännäsfallsudden, ja kaakkoispäässä Näsudden. Viimeinen niemi kuuluu Näsetin saareen, jonka takana virtaa Livasälvenin joki ja jonka katkaisevat irti mantereesta järvestä jokeen yhdistävät lyhyet salmet. Toinen salmista on nimeltään Gammelsundet. Järvialueen vähälukuisen asutuksen on houkutellut paikalle Livasälvenin koskijakso, viljelykelpoinen lietemaa ja tie, joka yhdistää pohjoisen Vuottaksen eteläiseen Överstbyniin.